
Mjesto i datum: Pula, 10.07.2026.

OBAVIJEST / JAVNI POZIV

za sudjelovanje u savjetovanju sa zainteresiranom javnošću o Nacrtu Pravilnika o provedbi postupaka jednostavne nabave

Temeljem članka 11. Zakona o pravu na pristup informacijama („Narodne novine“, br. 25/13, 85/15 i 69/22) te sukladno članku 86. stavku 3. Zakona o izmjenama i dopunama Zakona o javnoj nabavi („Narodne novine“, br. 48/2026) Pula Film Festival otvara i objavljuje provođenje savjetovanja sa zainteresiranom javnošću u predmetu donošenja novog Pravilnika o provedbi postupaka jednostavne nabave. 

Razlozi i ciljevi donošenja Pravilnika

Pravna osnova za donošenje novog Pravilnika je stupanje na snagu Zakona o izmjenama i dopunama Zakona o javnoj nabavi (NN 48/2026). Ovim izmjenama zakonskog okvira redefinirani su pragovi za primjenu Zakona o javnoj nabavi, uvedena je obveza digitalne razmjene i objave ugovora/narudžbenica kroz sustav EOJN RH, postrožena su pravila o sprječavanju sukoba interesa te je uvedena obvezna pravna zaštita za gospodarske subjekte putem prigovora za nabave određene procijenjene vrijednosti.

Cilj provođenja ovog savjetovanja je upoznavanje opće i stručne javnosti, a posebice gospodarskih subjekata, s prijedlogom novog akta. Želimo omogućiti dostavu mišljenja, primjedbi i prijedloga radi osiguravanja maksimalne transparentnosti, učinkovitosti te zakonitosti u daljnjem provođenju postupaka jednostavne nabave roba, usluga i radova. 

Trajanje i način sudjelovanja u savjetovanju

Savjetovanje sa zainteresiranom javnošću provodi se u elektroničkom obliku u trajanju 15 dana, počevši od 10.07.2026. do zaključno 10.08.2026.

Pozivamo sve zainteresirane dionike da svoje argumentirane prijedloge, primjedbe i komentare dostave isključivo putem priloženog Obrasca za sudjelovanje u savjetovanju. Ispunjeni obrazac potrebno je poslati elektroničkom poštom na adresu: info@pulafilmfestival.hr s naznakom predmeta: „Savjetovanje s javnošću – Pravilnik o jednostavnoj nabavi“. 

Po završetku savjetovanja, sve pristigle primjedbe bit će razmotrene, a Pula Film Festival će izraditi i na ovim internetskim stranicama objaviti Izvješće o usvojenim i neusvojenim prijedlozima zainteresirane javnosti. 

Popis prateće dokumentacije za preuzimanje:

1. Nacrt prijedloga Pravilnika o provedbi postupaka jednostavne nabave 

2. Obrazac za sudjelovanje u savjetovanju s javnošću ( 

